Fyrirtækið Muangthay Leasing Pcl . lánar að hámarki 430 Bandaríkjadali , en tekur veð í eignum fólks sem hefur áhuga á að setja upp lítil fyrirtæki í Bangkok . Félagið var skráð á markað í lok árs 2014 og hefur nú þegar tryggt stofendum þess sæti á Forbes listanum . Fyrirtækið hefur þó verið að færa út kvíarnar og telur enn mörg tækifæri vera fólgin í smálánum í sveitum Taílands . Fáir hafa kost á því að stofna bankareikninga og að fara í gegnum flókin lánaferli hjá stóru bönkunum . Fyrirtæki á borð við Muangthay Leasing Pcl . hafa því sprottið upp víðs vegar um landið upp á síðkastið , en eftirspurnin eftir fjármagni er mikil . Fyrirtækið býður upp á 25% ársvexti , sem eru þó skárri en okurvextir sem glæpagengi og aðrir hópar hafa verið að veita almennum borgurum . Algengustu veð Muangthay eru mótorhjól , bílar og landsvæði . Hagnaður félagsins jókst um 82% milli júlí og september , en fyrirtækið lánar einnig 88% meira .